**Ministru kabineta rīkojuma projekta**

**„Par Latvijas Republikas pārstāvju grupu Latvijas un Tadžikistānas Apvienotajā komitejā”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Deklarācijas par Māra Kučinska vadītā Ministru kabineta (turpmāk – MK) iecerēto darbību 64. punkts: „Sekmēsim valsts konkurētspēju un ilgtspējīgu attīstību, īstenosim efektīvu un vienotu ārējo ekonomisko politiku. Aizstāvēsim ārējās ekonomiskās intereses un aktīvi atbalstīsim Latvijas uzņēmumu nostiprināšanos gan tradicionālajās partnervalstīs, gan arī jaunajos eksporta tirgos, veidojot ciešākas attiecības ar jaunajiem ekonomiskās izaugsmes līderiem.”;2) Latvijas Republikas valdības un Tadžikistānas Republikas valdības ekonomiskās, rūpnieciskās, zinātniskās un tehniskās sadarbības līguma 5.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2009.gada 11.jūlijā Dušanbe (Tadžikistāna) tika parakstīts Latvijas Republikas valdības un Tadžikistānas Republikas valdības ekonomiskās, rūpnieciskās, zinātniskās un tehniskās sadarbības līgums (turpmāk – Līgums), spēkā no 2009.gada 28.novembra.Sekmīgas Līguma īstenošanas nodrošināšanai tā ietvaros tika izveidota Latvijas un Tadžikistānas Apvienotā komiteja (turpmāk – AK). Līgums paredz sadarbību rūpniecībā (elektrotehnika, elektronika, mašīnbūve, metālapstrāde un tekstils), enerģētikā, transportā, tūrismā, informācijas tehnoloģijās, pastā un telekomunikācijās, zinātnē, tehnoloģijās un inovācijās, lauksaimniecībā, būvniecībā un mājokļos, profesionālās izglītības un vadības apmācībā u.c. jomās, tādējādi veicinot ekonomiskās sadarbības attīstību.Līdz šim ir notikusi viena Latvijas – Tadžikistānas AK sēde - Rīgā, 2013.gada 20.novembrī. AK 2.sēde ir plānota 2016.gada septembra otrajā pusē Dušanbe (Tadžikistāna). Šobrīd spēkā ir AK Latvijas Republikas pārstāvju grupas sastāvs, kas ir izveidots un apstiprināts ar MK 2013.gada 20.novembra rīkojumu Nr. 559 „Par Latvijas Republikas pārstāvju grupu Latvijas un Tadžikistānas Apvienotajā komitejā”. Ņemot vērā, ka vairāku ministriju personālsastāvā vai personāla amatos ir notikušas izmaiņas, kā arī lai nodrošinātu sekmīgu AK norisi, Ekonomikas ministrija ir izstrādājusi jaunu MK rīkojuma projektu „Par Latvijas Republikas pārstāvju grupu Latvijas un Tadžikistānas Apvienotajā komitejā” (turpmāk – MK rīkojuma projekts), ar kuru tiks atjaunots Latvijas pārstāvju grupas sastāvs AK ietvaros. Līdz ar jaunā MK rīkojuma projekta apstiprināšanu spēku zaudēs pašlaik spēkā esošais MK rīkojums.  |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecīgo ministriju amatpersonas, kuras tiek deleģētas darbam Latvijas pārstāvju darba grupā AK ietvaros. MK rīkojuma projekts skar tikai valsts pārvaldes iestādes, līdz ar to sabiedrības pārstāvji netika iesaistīti tā izstrādē. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | MK rīkojuma projekta 2.punkts paredz, ka pārstāvju grupas vadītājam (šajā gadījumā Ekonomikas ministrijas valsts sekretāram) ir tiesības apstiprināt pārstāvjus darbam apakškomitejās un darba grupās. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | Latvijas Republikas pārstāvju grupa Latvijas un Tadžikistānas Apvienotajā komitejā ir izveidota saskaņā ar 2009.gada 11.jūlijā Dušanbe (Tadžikistāna) parakstītā Latvijas Republikas valdības un Tadžikistānas Republikas valdības ekonomiskās, rūpnieciskās, zinātniskās un tehniskās sadarbības līguma 5.pantu. |
| 3. | Cita informācija | Nav. |

|  |
| --- |
|  VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ekonomikas ministrija, Ārlietu ministrija, Izglītības un zinātnes ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija.  |
| 2. | Projekta izpildes ietekme uz pārvaldes funkcijām, un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nerada ietekmi uz pārvaldes funkcijām un institucionālo struktūru.Jaunas institūcijas netiks izveidotas, esošās institūcijas netiks likvidētas vai reorganizētas. |
| 3. | Cita informācija | Nav.  |

*Anotācijas III sadaļa, IV sadaļa, V sadaļas 1. un 2. tabula un VI sadaļa* – *projekts šīs jomas neskar.*

Ministru prezidenta biedra,

ekonomikas ministra

pienākumu izpildītājs,

iekšlietu ministrs R.Kozlovskis

Vīza: Valsts sekretāra

pienākumu izpildītājs,

valsts sekretāra vietnieks R.Aleksejenko

19.07.2016 15:25

597

D.Šikova

67013202, Dace.Sikova@em.gov.lv